“Gaudenz” in toc da Flurin Spescha

Flurin Spescha ha scrit ses emprim toc teater. “Gaudenz” raquinta l'istorgia da dus giuvens pers che sa scuntran en in lieu neutral. Gaudenz sa numna il mattet da dus onns che fa s'entupar questas quatter persunas ina saira. A tgi s'auda Gaudenz? Tge manegia el da quai? En in gieu d'avischinaziun e distanza veglian las quatter persunas atras la notg. Il toc finescha en quel mument che Gaudenz sa dasda e pudess sclerir quai che resta en il stgir. - In element essenzial da quest gieu è la bilinguitad rumantsch-tudestga.
Las persunas midan linguatg tenor gust e chaprizi. Las malchapientschas sa resultan da motivs umans e na linguistics. Las duas acturas ed ils dus acturs èn professiunalists. La musica ch'accumpogna il toc ha Curdin Janett cumponì. EI e Domenic Janett sunan er live. Il maletg da tribuna è da Ramun Spescha e I'inscenaziun procura Flurin Spescha sez. La premiera ha gì lieu ils 3 da november a Turitg en il tschaler dal teater da la citad.
Ulteriuras represchentaziuns hai dà a Cuira, Domat e Mustér. A Tusaun vegn il toc mussà ils 13 da december; a Samedan ils 15 da december ed a Scuol ils 16 da december.

[Pagina rumantscha]